PATVIRTINTA

Telšių „Germanto“ pagrindinės mokyklos direktoriaus

2015 m. balandžio 27 d.

įsakymu Nr. V-34

# TELŠIŲ „GERMANTO“ PAGRINDINĖS MOKYKLOS MOKINIŲ UNIFORMOS DĖVĖJIMO TVARKOS APRAŠAS

1. **BENDROJI DALIS**
2. Telšių „Germanto“ pagrindinės mokyklos mokinių uniformos dėvėjimo tvarkos aprašas (toliau – Aprašas) nustato Telšių „Germanto“ pagrindinės mokyklos (toliau – Mokykla) mokinių uniformos sudėtį, jos įsigijimo, dėvėjimo tvarką, šios tvarkos laikymosi kontrolę, mokinių atsakomybę bei jų skatinimą.
3. Uniforma įvedama siekiant ugdyti mokinių pagarbą Mokyklai ir jos tradicijoms, ugdyti mokinių elgesio kultūrą, estetinį skonį.
4. Aprašas parengtas atsižvelgiant į Mokyklos mokinių ir jų tėvų apklausos, vykdytos 2015 m. sausio mėn., rezultatus. Aprašui pritarta 2015-03-25 Mokyklos tarybos posėdyje protokolu Nr.V1- 12.
5. Visi mokiniai uniformas pradeda dėvėti nuo 2015 m. rugsėjo 1 d.
6. Mokymo sutartis ir mokinių elgesio taisyklės papildomos punktu apie privalomą uniformos dėvėjimą.

# MOKINIŲ UNIFORMOS APRAŠYMAS

1. Mokinio uniforma - tai nustatytos spalvos ir modelio drabužių rinkinys, kurį sudaro:

|  |  |  |
| --- | --- | --- |
|  | ŠVENTINĖ UNIFORMA | KASDIENĖ UNIFORMA |
| Privaloma dalis | Rekomenduojama dalis |  |
| Mergaitėms | Tamsiai mėlynas vienspalvis susegamas klasikinis švarkas su Mokyklos emblema, prisiūta kairėje švarko pusėje. | Tamsios spalvos sijonas (ne trumpesnis nei 10 cm virš kelių) arba kelnės/džinsai. Palaidinė arba golfas.  | Mokyklinis džemperis su Mokyklos emblema, prisiūta kairėje švarko pusėje. Suknelė, sijonas arba kelnės/džinsai. |
| Berniukams | Tamsiai mėlynas vienspalvis susegamas klasikinis švarkas su Mokyklos emblema, prisiūta kairėje švarko pusėje. | Tamsios spalvos nesportinės kelnės arba džinsai. Marškiniai arba golfas. Kaklaraištis. | Mokyklinis džemperis su Mokyklos emblema, prisiūta kairėje švarko pusėje.Nesportinės kelnės arba džinsai. |

1. Per valstybines, Mokyklos šventes, konkursus, reprezentacinius renginius, atstovaujant Mokyklai rajono ir respublikiniuose renginiuose, mokiniai privalo vilkėti mokyklinę uniformą. Mergaitėms kartu su švarku rekomenduojama dėvėti šviesios spalvos vienspalves klasikines palaidines, berniukams – šviesius vienspalvius klasikinius marškinius.
2. Uniforma visada turi būti švari ir tvarkinga.
3. Draudžiama su uniforminiu švarku dėvėti sportines kelnes (sportinę aprangą).

# UNIFORMŲ ĮSIGIJIMO TVARKA

1. Už mokyklinių uniformų įsigijimą yra atsakingi mokinių tėvai (globėjai).
2. Mokyklines uniformas galima įsigyti bet kurioje siuvimo paslaugas teikiančioje įmonėje ar drabužių parduotuvėje, prekiaujančioje mokykliniais švarkais.
3. Išaugtą ar nebereikalingą, bet dar dėvėti tinkamą uniformą galima padovanoti Mokyklai .

# UNIFORMŲ DĖVĖJIMO TVARKA

1. Uniforma per mokslo metus dėvima kasdien, išskyrus paskutinį kiekvieno mėnesio penktadienį, kuris skiriamas uniformai skalbti, valyti.
2. Be uniformos mokinys gali atvykti, kai mokykloje organizuojamos dienos be pamokų, akcijos, išvykos, ekskursijos ar kitais su klasės auklėtoju/dalyko mokytoju suderintais atvejais.
3. Esant poreikiui (pvz., dėl žemos/aukštos temperatūros klasėse ir kt.), uniformų dėvėjimo tvarkos išimtys nustatomos Mokyklos direktoriaus įsakymu.
4. Leidimas nustatytą dieną nedėvėti mokyklinės uniformos skelbiamas elektroniniame dienyne TAMO.

# UNIFORMŲ DĖVĖJIMO PRIEŽIŪRA, MOKINIŲ SKATINIMAS BEI ATSAKOMYBĖ

1. Mokyklos mokytojai, administracijos darbuotojai ir Mokinių aktyvas kontroliuoja, ar mokiniai dėvi uniformas. Jie gali organizuoti periodinius uniformų dėvėjimo patikrinimus.
2. Mokytojas, pastebėjęs mokinį be uniformos, informuoja klasės auklėtoją, kuris apie nustatytos tvarkos pažeidimą praneša mokinio tėvams (globėjams).
3. Jei mokinys nedėvi uniformos, klasės auklėtojas taiko prevencinio poveikio priemones: kalbasi su mokiniu, jo tėvais (globėjais), organizuoja socialinio pedagogo pokalbį su mokiniu ir jo tėvais.
4. Jeigu mokinys sistemingai nedėvi uniformos, jis yra svarstomas Vaiko gerovės komisijoje.
5. Mokinius, kasdien dėvinčius mokyklinę uniformą, klasės auklėtojas skatina žodiniu pagyrimu, reiškia padėkas mokinių tėvams.

# BAIGIAMOSIOS NUOSTATOS

1. Apraše nepaminėti ir nenumatyti probleminiai atvejai sprendžiami Mokyklos administracijos ir suinteresuotų asmenų (mokinių, jų tėvų (globėjų), mokytojų, klasės auklėtojų ir kt.) bendru sutarimu.
2. Šis Aprašas gali būti keičiamas Mokyklos direktoriaus įsakymu, suderinus su Mokyklos taryba.